Vi nåede desværre ikke at møde Dagmar, fordi hun var syg. Hun havde dog sørget for, at vi blev godt modtaget af nabokonen. Vi fik også, pr. sms, svar på alle vores spørgsmål.
Huset , som er i 3 etager er dejligt og ligger i bydelen Spandau. Ca. 200 m fra huset ligger i U-Bahnstationen . Man kan også køre med Bus M 45 til Bahnhof Zoologischer Garten. Derfra går der busser, 100 og 200 der kører forbi de interessante steder. Det er almindelige busser,som ikke koster mere. Vi var 10 personer og vi købte 2 Kleingruppenkarten til ca.25 Euro stykket, som vi kunne køre både med bus og U bahn et helt døgn. Så er man fri for, at søge P pladser.
Det skal dog lige nævnes, at det ikke er handicapvenligt. Det er meget smalle, stejle trapper.